Aleksandrs Miezītis

Aleksandrs Miezītis (dzimis , miris ap 1946. gadu) bija latviešu cīkstonis, startējis grieķu—romiešu cīņā.

 Dzīvesgājums 

Dzimis Rīgā, galdnieka Pētera Miezīša un viņa sievas Otīlijas, dzimušas Mendes, ģimenē.Rīgas Sv. Jāņa lut. draudzes kristīto reģistrs. — 1890.g. — Nr.667

Pārstāvējis Rīgas 1. atlētu klubu. Piedalījies  Stokholmā. Startēja svara kategorijā 55 līdz 60 kg, bet izstājās 2. kārtā (divi zaudējumi: dānim Verneram Hetmaram un britam Džordžam Makenzi). 3. vieta Viskrievijas sporta spēlēs 1913. gadā un 3. vieta Krievijas čempionātā 1914. gadā. Krievijas atlētikas čempionātā Pēterburgā 1915. gadā — galvenā balva. Krievijas meistarsacīkšu uzvarētājs grieķu—romiešu cīņā un boksā vieglajā svarā (1918), Maskavas meistarsacīkšu uzvarētājs (1915).

1935. gadā Rīgā viņš nodibināja džiudžitsa klubu un Otrā Pasaules kara laikā vadīja fiziskās audzināšanas un tuvcīņas nodarbības Latviešu leģiona instruktoru un vada komandieru skolā Bolderājā.

Latvijas Smagatlētikas savienības valdes loceklis. Latvijas Sporta organizācijas apvienības olimpiskās vienības treneris smagatlētikā. Fiziskās audzināšanas instruktors policijā. Strādājis par treneri 1. Rīgas Atlētu klubā. Vadījis rīta vingrošanu Rīgas Radiofonā.

Otrā pasaules kara beigās sagūstīts, gājis bojā Noriļlaga nometnē.Latvijas cīkstoņi — Olimpisko spēļu dalībnieki brīvajā un grieķu romiešu cīņā

 Ārējās saites 

 Atsauces 

Kategorija:1890. gadā dzimušie
Kategorija:Cilvēki ar nezināmu miršanas datumu
Kategorija:Latvijas cīkstoņi
Kategorija:1912. gada vasaras olimpisko spēļu dalībnieki
Kategorija:Padomju represiju upuri
Kategorija:Rīgā dzimušie